
     PARLAMENTUL ROMÂNIEI

       CAMERA DEPUTAŢILOR

Comisia pentru agricultură, silvicultură, industrie alimentară şi servicii  specifice
                                                                                            Data, 8.04.2002

                                                                                            Nr.24/142

 R A P O R T 
asupra proiectului de Lege privind aprobarea Ordonanţei Guvernului nr.37/2002 pentru protecţia animalelor folosite în scopuri ştiinţifice sau în alte scopuri experimentale

Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu proiectul de lege privind aprobarea Ordonanţei Guvernului nr.37/2002 pentru protecţia animalelor folosite în scopuri ştiinţifice sau în alte scopuri experimentale, transmis cu adresa nr. 49 din 5 februarie 2002. La întocmirea raportului, Comisia a avut în vedere avizul Consiliului Legislativ, avizul Comisiei pentru administraţie publică, amenajarea teritoriului şi echilibru ecologic şi avizul Comisiei juridice, de disciplină şi imunităţi.

Proiectul de lege sus menţionat reglementează cadrul instituţional pentru aplicarea măsurilor necesare privind protecţia animalelor utilizate în scopuri ştiinţifice sau în alte scopuri experimentale, precum şi promovarea prevederilor legislaţiei internaţionale şi comunitare şi vine în completarea unui vid legislativ în domeniu. 

Proiectul de lege privind aprobarea Ordonanţei Guvernului nr.37/2002 pentru protecţia animalelor folosite în scopuri ştiinţifice sau în alte scopuri experimentale face parte din categoria legilor ordinare, potrivit prevederilor art. 72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Ovidiu Ianculescu - secretar de stat în Ministerul Apelor şi Protecţiei Mediului, Ioan Sorin Mitrea - director general adjunct la Agenţia Naţională Sanitară Veterinară şi Mihai Farcaş - consilier la Ministerul Sănătăţii şi Familiei.

La lucrările comisiei au fost prezenţi toţi cei 32 de deputaţi.

Raportul comisiei a fost adoptat cu 1 vot împotrivă.

În urma dezbaterii, Comisia propune admiterea cu modificări  a proiectului de lege.

I. Amendamente admise


În urma dezbaterii, Comisia propune adoptarea proiectului de lege cu următoarele amendamente: 

Nr. crt.
Text iniţial


Text propus de Comisie 

(autorul amendamentului)
Motivarea 

propunerii amendamentelor

0
1
2
3

1. 
Articol unic. -Se aprobă Ordonanţa Guvernului nr.37 din 30 ianuarie 2002 pentru protecţia animalelor folosite în scopuri ştiinţifice sau în alte scopuri experimentale, adoptată în temeiul art.1 pct.VII poz.7 din Legea nr. 751/2002 privind abilitarea Guvernului de a emite ordonanţe şi publicată în Monitorul Oficial al României, Partea I, nr.95 din 2 februarie 2002.
Articol unic. -Se aprobă Ordonanţa Guvernului nr.37 din 30 ianuarie 2002 pentru protecţia animalelor folosite în scopuri ştiinţifice sau în alte scopuri experimentale, adoptată în temeiul art.1 pct.VII poz.7 din Legea nr. 751/2002 privind abilitarea Guvernului de a emite ordonanţe şi publicată în Monitorul Oficial al României, Partea I, nr.95 din 2 februarie 2002, cu următoarele modificări:
Ca urmare a modificărilor aduse în textul legii.

2. 
Art. 1. - Obiectul prezentei ordonanţe îl constituie reglementarea utilizării animalelor în scop experimental sau în alte scopuri ştiinţifice. 


Art.1 se modifică şi va avea următorul cuprins: 

 "Art. 1. - Obiectul prezentei ordonanţe îl constituie reglementarea utilizării animalelor în scopuri ştiinţifice sau în alte scopuri experimentale".

Deputat: Marinache Vişinescu - PRM
Pentru corelare cu textul titlului.

3. 
Art. 2. - În înţelesul prezentei ordonanţe, următorii termeni se definesc după cum urmează: 

     a) animal - dacă nu există o altă specificaţie, se înţelege orice animal viu neuman, inclusiv formele larvare autonome şi/sau capabile de reproducere, dar excluzând formele fetale sau embrionare; 

     b) animale de experienţă - animale folosite sau destinate a fi folosite în scop experimental; 

     c) animale crescute - animale crescute special pentru a fi folosite în scop experimental în laboratoare atestate sau înregistrate de către autoritatea în domeniu; 

     d) experiment - orice folosire experimentală sau altă folosire ştiinţifică a unui animal, susceptibilă de a-i cauza acestui animal durere pentru experimente sau în alte scopuri ştiinţifice ce pot provoca durere, suferinţă fizică, spaimă sau anxietate ori care pot să cauzeze vătămări grave ale

organismului acestuia, să-i pună viaţa în pericol sau să determine moartea lui; un experiment începe în momentul în care un animal este pentru prima oară pregătit pentru folosire şi se încheie când nu se mai poate face nici o observaţie cu privire la acel experiment; eliminarea durerii, suferinţei, chinurilor şi invalidităţii prin folosirea cu succes a anesteziei, a analgezicelor sau a altor metode nu plasează folosirea unui animal în afara înţelesului acestei definiţii. Prezenta ordonanţă nu se aplică practicilor agricole sau veterinare neexperimentale; 

     e) autoritate - autoritatea sau autorităţile publice centrale responsabile cu autorizarea şi controlul experimentelor şi desemnate cu supravegherea punerii în aplicare a prezentei ordonanţe; 

     f) persoană competentă - orice persoană considerată de autoritatea desemnată ca fiind calificată pentru a îndeplini funcţiile importante menţionate în prezenta ordonanţă; 

     g) biobază/unitate de creştere - orice unitate în care sunt crescute animale în vederea utilizării lor în scop experimental. Aceste spaţii trebuie să fie amenajate, total sau parţial închise ori acoperite; 

     h) crescătorie - orice unitate în care animalele sunt crescute în vederea utilizării lor în scopuri experimentale; 

     i) unitate furnizoare - orice unitate care furnizează animale de experienţă, cu excepţia crescătoriilor; 

     j) unitate folositoare - orice unitate în care animalele sunt folosite în scop experimental; 

     k) anesteziat corespunzător - privarea de sensibilitate prin tehnici de anestezie (locală sau generală), la fel de eficiente ca cele folosite în practica medicală veterinară; 

     l) sacrificare după o metodă umană - sacrificarea unui animal în condiţii de minimă suferinţă fizică şi mentală, în funcţie de specie. 
Art. 2 se modifică şi va avea următorul cuprins: 
"Art. 2. - În înţelesul prezentei ordonanţe, următorii termeni se definesc după cum urmează: 

     a) animal - dacă nu există o altă specificaţie, se înţelege orice animal viu neuman, inclusiv formele larvare autonome capabile de reproducere, dar excluzând formele fetale sau embrionare; 

     b) animale de experienţă - animale folosite sau destinate a fi folosite în scop ştiinţific sau  experimental; 

     c) animale crescute - animale crescute special pentru a fi folosite în scop ştiinţific sau experimental în laboratoare atestate sau înregistrate de către autoritatea în domeniu; 

     d) experiment - orice folosire experimentală sau altă folosire ştiinţifică a unui animal, susceptibilă de a-i cauza acestui animal durere pentru experimente sau în alte scopuri ştiinţifice ce pot provoca durere, suferinţă fizică, spaimă sau anxietate ori care pot să cauzeze vătămări grave ale organismului acestuia, să-i pună viaţa în pericol sau să determine moartea lui; un experiment începe în momentul în care un animal este pentru prima oară pregătit pentru folosire şi se încheie când nu se mai poate face nici o observaţie cu privire la acel experiment; eliminarea durerii, suferinţei, chinurilor şi invalidităţii prin folosirea cu succes a anesteziei, a analgezicelor sau a altor metode nu plasează folosirea unui animal în afara înţelesului acestei definiţii. Prezenta ordonanţă nu se aplică practicilor agricole sau veterinare neexperimentale; 

     e) autoritate - autoritatea sau autorităţile publice centrale responsabile cu autorizarea şi controlul experimentelor şi desemnate cu supravegherea punerii în aplicare a prezentei ordonanţe; 

     f) persoană competentă - orice persoană considerată de autoritatea desemnată ca fiind

calificată pentru a îndeplini funcţiile menţionate în prezenta ordonanţă; 

     g) biobază/unitate de creştere - orice unitate în care sunt crescute animale în vederea utilizării lor în scop ştiinţific sau experimental. Aceste spaţii trebuie să fie amenajate, total sau parţial închise ori acoperite; 

     h) crescătorie - orice unitate în care animalele sunt crescute în vederea utilizării lor în scopuri ştiinţifice sau experimentale; 

     i) unitate furnizoare - orice unitate care furnizează animale de experienţă; 

     j) unitate utilizatoare - orice unitate în care animalele sunt folosite în scop ştiinţific sau experimental; 

     k) anesteziat corespunzător - privarea de sensibilitate prin tehnici de anestezie locală sau generală, la fel de eficiente precum cele folosite în practica medicală veterinară; 

     l) sacrificare după o metodă umană - sacrificarea unui animal în condiţii de minimă suferinţă fizică şi mentală, în funcţie de specie".

Deputat: Ion Bozgă - PSD

Deputat. Mihai Nicolescu - PSD

Deputat: Octavian Sadici - PRM

Deputat: Marinache Vişinescu - PRM 

Deputat:  Dan Rasovan - PSD

Deputat: Victor Neagu - PSD
Pentru respectarea normelor de tehnică legislativă şi corelare cu modificările anterioare.

Crescătoriile sunt unităţi furnizoare.

Pentru claritatea prevederii legale.

4. 
Art. 3. - Prevederile prezentei ordonanţe se aplică utilizării animalelor în următoarele tipuri de experimente: 

     a) obţinerea, fabricarea, testarea calităţii, eficacităţii şi a siguranţei medicamentelor, alimentelor şi a altor substanţe sau produse pentru: 

     - evitarea, prevenirea, diagnosticarea sau tratarea unor boli, afecţiuni ori a altor anormalităţi sau a efectelor acestora asupra omului, animalelor ori plantelor; 

     - evaluarea, depistarea, reglarea sau modificarea condiţiilor fiziologice la om, animale sau plante; 

     b) protecţia mediului natural în interesul sănătăţii şi bunăstării umane şi animale. 
Art.3 se modifică şi va avea următorul cuprins: 

 "Art. 3. - Prevederile prezentei ordonanţe se aplică utilizării animalelor în următoarele tipuri de experimente: 

     a) obţinerea, fabricarea, testarea calităţii, eficacităţii şi a siguranţei medicamentelor, alimentelor şi ale altor substanţe sau produse pentru evitarea, prevenirea, diagnosticarea sau tratarea unor boli, afecţiuni ori a altor anormalităţi sau a efectelor acestora asupra omului, animalelor ori plantelor şi  evaluarea, depistarea, reglarea sau modificarea condiţiilor fiziologice la om, animale sau plante; 

     b) protecţia mediului natural în interesul sănătăţii şi bunăstării umane şi animale". 

Deputat: Mihai Nicolescu - PSD
Pentru respectarea normelor de tehnică legislativă.

5. 
Art. 4. - Este interzisă folosirea în scop experimental a animalelor sălbatice cuprinse în anexa nr. II la Convenţia privind conservarea vieţii sălbatice şi a habitatelor naturale din Europa, la care România a aderat prin Legea nr. 13/1993, în anexa nr. 1 la Convenţia privind comerţul internaţional cu specii

sălbatice de faună şi floră pe cale de dispariţie, la care România a aderat prin Legea nr. 69/1994, în anexele nr. I şi II la Convenţia privind conservarea speciilor migratoare de animale sălbatice, la care România a aderat prin Legea nr. 13/1998, în anexele nr. 3 şi 4 la Ordonanţa de urgenţă a Guvernului

nr.236/2000 privind regimul ariilor naturale protejate, conservarea habitatelor naturale, a florei şi a faunei sălbatice, aprobată cu modificări prin Legea nr. 462/2001, cu excepţia cazurilor în care experimentele au ca obiectiv: 

     a) cercetarea în scopul stabilirii măsurilor adecvate pentru conservarea acestor specii; sau 

     b) cercetări biomedicale foarte importante, în care speciile respective se dovedesc a fi singurele care corespund acelor scopuri experimentale. 


Art.4 se modifică şi va avea următorul cuprins: 

 "Art. 4. - Este interzisă folosirea în scop ştiinţific sau experimental a animalelor sălbatice cuprinse în anexa nr. II la Convenţia privind conservarea vieţii sălbatice şi a habitatelor naturale din Europa, la care România a aderat prin Legea nr. 13/1993, în anexa nr. 1 la Convenţia privind comerţul internaţional cu specii sălbatice de faună şi floră pe cale de dispariţie, la care România a aderat prin Legea nr. 69/1994, în anexele nr. I şi II la Convenţia privind conservarea speciilor migratoare de animale sălbatice, la care România a aderat prin Legea nr. 13/1998, în anexele nr. 3 şi 4 la Ordonanţa de urgenţă a Guvernului nr.236/2000 privind regimul ariilor naturale protejate, conservarea habitatelor naturale, a florei şi a faunei sălbatice, aprobată cu modificări prin Legea nr. 462/2001, cu excepţia cazurilor în care experimentele au ca obiectiv: 

     a) cercetarea în scopul stabilirii măsurilor adecvate pentru conservarea acestor specii; 

     b) cercetări biomedicale foarte importante, în care speciile respective se dovedesc a fi singurele care corespund acelor scopuri ştiinţifice sau experimentale". 

Deputat: Marinache Vişinescu - PRM
Pentru respectarea normelor de tehnică legislativă şi corelare cu modificările anterioare.



6. 
Art. 5. - 

(4) Starea de sănătate şi de confort a animalelor de experienţă va fi observată de o persoană competentă, calificată în prevenirea durerilor sau evitarea suferinţei, chinurilor ori invalidităţilor. 
Alin. (4) al art.5 se modifică şi va avea următorul cuprins: 

"Art. 5. - (4) Starea de sănătate şi de confort a animalelor de experienţă va fi observată de o persoană competentă. ". 

Deputat: Marinache Vişinescu - PRM
La art. 2 lit. f) este dată definiţia persoanei competente.

7. 
Art. 6. - (2) Agenţia Naţională Sanitară Veterinară poate solicita un aviz consultativ privind necesitatea experimentului şi a metodelor folosite, experţilor în domeniul protecţiei animalelor de experienţă. 


Alin. (2) al art. 6 se abrogă.

Deputat: Ioan Bâldea - PRM

Deputat: Ion Bozgă - PSD

Deputat: Marinache Vişinescu - PRM
Solicitarea avizului va fi prevăzută în normele metodologice.



8. 
 (4) Agenţia Naţională Sanitară Veterinară are următoarele atribuţii: 

     a) înregistrează şi autorizează toate unităţile crescătoare şi utilizatoare de animale folosite în scopuri ştiinţifice sau în alte scopuri experimentale din ţară; 

     b) elaborează instrucţiuni de aplicare a prezentei ordonanţe privind normele de autorizare şi de înregistrare a unităţilor crescătoare şi a unităţilor folositoare; 

     c) stabileşte normele de avizare şi de autorizare a proiectelor de experimente; 

     d) stabileşte normele pentru controlul aplicării prezentei ordonanţe şi instrucţiuni specifice şi realizează inspecţiile privind protecţia animalelor de experienţă. 


Alin. (4) al art. 6 se modifică şi va avea următorul cuprins:

"(4) Agenţia Naţională Sanitară Veterinară are următoarele atribuţii: 

     a) înregistrează şi autorizează toate unităţile crescătoare şi utilizatoare de animale folosite în scopuri ştiinţifice sau în alte scopuri experimentale din ţară; 

     b) elaborează instrucţiuni de aplicare a prezentei ordonanţe privind normele de autorizare şi de înregistrare a unităţilor crescătoare şi a unităţilor utilizatoare; 

     c) stabileşte normele de avizare şi de autorizare a proiectelor de experimente; 

     d) stabileşte normele pentru controlul aplicării prezentei ordonanţe şi instrucţiuni specifice şi realizează inspecţiile privind protecţia animalelor de experienţă. "

Deputat: Ioan Stan - PSD
Pentru corelare cu modificările anterioare.

9. 
Art. 12. - (1) Procedurile de notificare a experimentelor şi atestarea persoanelor ce le efectuează vor fi stabilite în termen de 90 de zile de la intrarea în vigoare a prezentei ordonanţe, prin ordin comun al

ministrului agriculturii, alimentaţiei şi pădurilor şi al ministrului apelor şi protecţiei mediului. 


Alin. (1) al art.12 se modifică şi va avea următorul cuprins: 

"Art. 12. - (1) Procedurile de notificare a experimentelor vor fi stabilite în termen de 90 de zile de la intrarea în vigoare a prezentei ordonanţe, prin ordin comun al ministrului agriculturii, alimentaţiei şi pădurilor şi al ministrului apelor şi protecţiei mediului."

Deputat: Ioan Bâldea - PRM

Deputat: Mihai Nicolescu - PSD
Atestarea persoanelor ce efectuează experienţe se face de Colegiul Medicilor Veterinari.

10. 
CAPITOLUL IV

Unităţile de creştere, de furnizare, de folosire şi de organizare a experimentelor


Titlul Capitolului IV se modifică şi va avea următorul cuprins: 

   "Unităţile de creştere, de furnizare, de utilizare  şi de organizare a experimentelor"

Deputat: Marian Ianculescu - PSD
Pentru corelare cu modificările anterioare.

11. 
Art. 18. - (1) Câinii, pisicile sau primatele neumane din orice crescătorie, unitate de furnizare sau folosire trebuie marcate individual, înainte de înţărcare, prin cea mai puţin dureroasă metodă, cu

excepţia cazurilor la care face referire alin. (3). 

 
Alin. (1) al art. 18 se modifică şi va avea următorul cuprins:

"Art. 18. - (1) Câinii, pisicile sau primatele neumane din orice crescătorie, unitate de furnizare sau utilizare trebuie marcate individual, înainte de înţărcare, prin cea mai puţin dureroasă metodă, cu excepţia cazurilor la care face referire alin. (3). "

Deputat: Ionel Adrian - PSD
Pentru corelare cu modificările anterioare.

12. 
Art. 19. - (1) Unităţile de folosire vor fi autorizate şi înregistrate de către Ministerul Agriculturii, Alimentaţiei şi Pădurilor. Aceste unităţi vor dispune de instalaţii şi echipamente specifice pentru speciile de animale folosite şi pentru realizarea experimentelor; proiectarea, construcţia şi modul de funcţionare trebuie realizate astfel încât experimentele să se desfăşoare cât mai eficient posibil, în sensul obţinerii rezultatelor dorite, dar utilizându-se un număr minim de animale care să fie supuse la cât mai puţină durere şi suferinţă. 

(2) În fiecare unitate folositoare: 

     a) se stabileşte persoana/persoanele responsabilă/responsabile cu îngrijirea animalelor şi funcţionarea echipamentelor; 

     b) se asigură personal calificat corespunzător;

     c) se asigură asistenţa şi tratamentul veterinar; 

     d) se stabileşte o persoană competentă, care poate fi un veterinar, responsabilă cu asigurarea bunăstării animalelor. 

(3) Cu acordul Ministerului Agriculturii, Alimentaţiei şi Pădurilor, experimentele se pot efectua şi în afara unităţii folositoare. 

(4) În unităţile folositoare se vor folosi doar animale provenite din crescătorii sau unităţi furnizoare, cu excepţia situaţiei în care se obţine o aprobare generală sau specială din partea Agenţiei Naţionale Sanitare Veterinare. 

(5) Nici o aprobare generală obţinută în conformitate cu prevederile alin. (4) nu se poate extinde asupra pisicilor şi câinilor fără stăpân. 

(6) Unităţile folositoare sunt obligate să deţină o bază de date cu animalele folosite, pe care să o prezinte Ministerului Agriculturii, Alimentaţiei şi Pădurilor; la solicitarea acestuia, aceasta va cuprinde: numărul şi speciile de animale folosite, provenienţa lor/furnizorul şi data sosirii lor; datele vor fi păstrate cel puţin 3 ani şi vor fi verificate periodic de inspectorii Ministerului Agriculturii, Alimentaţiei şi

Pădurilor. 


Art.19 se modifică şi va avea următorul cuprins: 

"Art. 19. - (1) Unităţile de utilizare vor fi autorizate şi înregistrate de către Ministerul Agriculturii, Alimentaţiei şi Pădurilor. Aceste unităţi vor dispune de instalaţii şi echipamente specifice pentru speciile de animale folosite şi pentru realizarea experimentelor; proiectarea, construcţia şi modul de funcţionare trebuie realizate astfel încât experimentele să se desfăşoare cât mai eficient posibil, în sensul obţinerii rezultatelor dorite, dar utilizându-se un număr minim de animale care să fie supuse la cât mai puţină durere şi suferinţă. 

(2) În fiecare unitate utilizatoare: 

     a) se stabileşte persoana/persoanele responsabilă/responsabile cu îngrijirea animalelor şi funcţionarea echipamentelor; 

     b) se asigură personal calificat corespunzător; 

     c) se asigură asistenţa şi tratamentul veterinar; 

     d) se stabileşte o persoană competentă, care poate fi un veterinar, responsabilă cu asigurarea bunăstării animalelor. 

(3) Cu acordul Ministerului Agriculturii, Alimentaţiei şi Pădurilor, experimentele se pot efectua şi în afara unităţii utilizatoare. 

(4) În unităţile utilizatoare se vor folosi doar animale provenite din crescătorii sau unităţi furnizoare, cu excepţia situaţiei în care se obţine o aprobare generală sau specială din partea Agenţiei Naţionale Sanitare Veterinare. 

(5) Nici o aprobare generală obţinută în conformitate cu prevederile alin. (4) nu se poate extinde asupra pisicilor şi câinilor fără stăpân. 

(6) Unităţile utilizatoare sunt obligate să deţină o bază de date cu animalele folosite, pe care să o prezinte Ministerului Agriculturii, Alimentaţiei şi Pădurilor; la solicitarea acestuia, aceasta va cuprinde: numărul şi speciile de animale folosite, provenienţa lor/furnizorul şi data sosirii lor; datele vor fi păstrate cel puţin 3 ani şi vor fi verificate periodic de inspectorii Ministerului Agriculturii, Alimentaţiei şi

Pădurilor". 

Deputat: Marian Ianculescu - PSD

Deputat: Ion Mocioalcă - PSD

Deputat: Ludovic Mardari - PRM
Pentru corelare cu modificările anterioare.

13. 
Art. 20. - În cazul în care unitatea folositoare dispune de un compartiment special de creştere a animalelor, sunt suficiente o singură autorizaţie şi înregistrare. 


Art.20 se modifică şi va avea următorul cuprins: 

"Art. 20. - În cazul în care unitatea utilizatoare dispune de un compartiment special de creştere a animalelor, sunt suficiente o singură autorizaţie şi înregistrare". 

Deputat: Victor Neagu  - PSD

Deputat: Adrian Ionel - PSD
Pentru corelare cu modificările anterioare.

14. 
Art. 21. - (2) Animalele aparţinând speciilor prezentate în anexă, ce vor fi folosite în scop experimental, trebuie

să fie animale de crescătorie. 


Art.21 se modifică şi va avea următorul cuprins: 
"Art. 21. - (2) Animalele aparţinând speciilor prezentate în anexă, ce vor fi folosite în scop  ştiinţific sau experimental, trebuie să fie animale de crescătorie." 

Deputat: Alexandru Pereş - PD
Pentru corelare cu modificările anterioare.



15. 
Art. 26. - 

(3) În cazul repetării săvârşirii contravenţiei în termen de un an de la data constatării contravenţiei anterioare, pe lângă amendă se aplică şi sancţiunea anulării autorizaţiei de exercitare a activităţii de creştere, furnizare şi folosire a animalelor folosite în scopuri ştiinţifice sau în alte scopuri experimentale. 


Alin.(3) al art. 26 se modifică şi va avea următorul cuprins: 

"(3) În cazul repetării săvârşirii contravenţiei în termen de un an de la data constatării contravenţiei anterioare, pe lângă amendă se aplică şi sancţiunea anulării autorizaţiei de exercitare a activităţii de creştere, furnizare şi utilizare a animalelor folosite în scopuri ştiinţifice sau în alte scopuri experimentale."

Deputat: Zoltan Kovacs - UDMR
Pentru o mai bună exprimare.


Comisia a propus aprobarea proiectului cu 31 voturi pentru şi 1 vot împotrivă.





p.Preşedinte,









Secretar,



       
        Mihai NICOLESCU 







     Victor NEAGU

Întocmit: Experţi parlamentari


  Aneta Barbu

  Anton Păştinaru

  
  Florentin Oancea

